Alfred Agung

Alfred Agung ( ;  - 26 Oktober 899) ialah Raja Saxon Barat dari 871 hingga 886, dan Raja Anglo-Saxon dari 886 hingga kemangkatannya pada tahun 899. Baginda anak bongsu kepada Raja Æthelwulf dan isteri pertamanya Osburh, yang kedua-duanya meninggal dunia ketika Alfred masih muda. Tiga abang Alfred, Æthelbald, Æthelberht dan Æthelred, memerintah secara bergilir-gilir sebelum Alfred. Di bawah pemerintahan Alfred, banyak pembaharuan pentadbiran dan ketenteraan diperkenalkan, meninggalkan kesan yang kekal di England.

Selepas menaiki takhta, Alfred menghabiskan beberapa tahun melawan pencerobohan Viking. Baginda menang dalam Pertempuran Edington pada tahun 878 dan membuat perjanjian dengan Viking, membahagikan England antara wilayah Anglo-Saxon dan wilayah Danelaw yang diperintah Viking, terdiri daripada York Scandinavia, Midlands di timur laut dan Anglia Timur. Alfred juga menyaksikan pemimpin Viking Guthrum memeluk Kristian. Baginda mempertahankan kerajaannya daripada cubaan penaklukan Viking, menjadi pemerintah teragung di England. Alfred mula menggelar dirinya "Raja Anglo-Saxon" selepas menawan semula London daripada Viking. Butiran kehidupannya diceritakan dalam karya oleh sarjana dan uskup Wales dari abad ke-9, Asser.

Alfred dikenali sebagai seseorang yang berpengetahuan dan berbelas kasihan yang berbudi bahasa dan berkepala tenang serta menggalakkan pendidikan, mencadangkan agar pendidikan rendah dijalankan dalam bahasa Inggeris dan bukannya Latin, dan memperbaiki sistem perundangan dan struktur ketenteraan serta kualiti hidup rakyatnya. Baginda diberi julukan "Yang Agung" seawal abad ke-13, namun ia baru menjadi popular dari abad ke-16. Alfred adalah satu-satunya raja Inggeris yang lahir di tanah air yang dilabelkan sedemikian.

 Catatan 

 Rujukan 

 External links 

 Alfred the Great di laman web rasmi monarki British
 Alfred the Great di BBC History


Kategori:Alfred Agung
Kategori:Kelahiran 840-an
Kategori:Kematian 899
Kategori:Orang Kristian abad ke-9
Kategori:Raja Inggeris abad ke-9
Kategori:Kerabat Wessex
Kategori:Penggubal undang-undang zaman pertengahan
Kategori:Penaung kesasteraan
Kategori:Raja Saxon Barat